' If 
> > « iffl g; •k -k KOMMISSIONEN FOR DE EUROPÆISKE FÆLLESSKABER 
Bruxelles, den 03.10.1997 
KOM(97) 496 endelig udg. 
97/ 0247 (ACC) 
Forslag til 
RÅDETS FORORDNING (EF) 
om ophævelse af antidumpingforanstaltningerne vedrørende importen af 
dinatriumcarbonat med oprindelse i Amerikas Forenede Stater 
(forelagt af Kommissionen) 
m 

BEGRUNDELSE 
Vedr.: Forslag til Rådets forordning om ophævelse af forordningen om indførelse af 
antidumpingtold på importen af dinatriumcarbonat med oprindelse i 
Amerikas Forenede Stater 
1. Vedlagt forelægges et forslag til Rådets forordning om ophævelse af forordningen 
om indførelse af antidumpingtold på importen af dinatriumcarbonat med 
oprindelse i Amerikas Forenede Stater. 
2. Vedlagte forslag til Rådets forordning følger af, at EF-producenter, der 
repræsenterer ca. 80% af den samlede produktion i Fællesskabet af 
dinatriumcarbonat, trak deres støtte af antidumpingproceduren tilbage og dermed 
også undersøgelsen af grunde, der kan tilskrives disse virksomheders særlige 
stilling på EF-markedet. 
3. I overensstemmelse med grundforordningens bestemmelser skal en procedure 
afsluttes, når den ikke længere støttes af EF-producenter, hvis produktion taget 
under ét repræsenterer en betydelig del (25%) af den samlede produktion i 
Fællesskabet, medmindre en sådan afslutning ikke er i Fællesskabets interesse. 
4. I betragtning af, at denne tærskel ikke længere er nået af andre 
Følleskabsproducenter som forstat støtter proceduren, og eftersom der ikke er lagt 
særlige aspekter vedrørende Fællesskabets interesse til grund for en fortsættelse af 
foranstaltningerne til trods for, at den største andel af erhversgrenen har trukket 
deres støtte tilbage, foreslås det Rådet at ophæve forordningen om indførelse af 
antidumpingtold på importen af dinatriumcarbonat med oprindelse i Amerikas 
Forenede Stater. 
/L 
FORSLAG TEL 
RÅDETS FORORDNING (EF) nr. 
af...... 
om ophævelse af antidumpingforanstaltningerne vedrørende importen af 
dinatriumcarbonat med oprindelse i Amerikas Forenede Stater 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 384/96 af 22. december 1996 om 
beskyttelse af dumpingimport fra lande, der ikke er medlemmer af Det Europæiske 
Fællesskab1, ændret ved forordning (EF) nr. 2331/962, særlig artikel 9 og 11, stk. 3, 
under henvisning til forslag fra Kommissionen og efter høring af Det Rådgivende 
Udvalg, og 
1 EFT nr. L 56 af 6.3.19%, s. 1. 
2 EFT nr.L 317 af 6.12.1996, s. 1. 
/4. 
ud fra følgende betragtninger: 
A. TIDLIGERE PROCEDURE 
(1) Rådet indførte ved forordning (EF) nr. 2381/95 af 10. oktober 1995 en endelig 
antidumpingtold på importen af dinatriumcarbonat med oprindelse i Amerikas 
Forenede Stater og besluttede endeligt at opkræve den pålagte midlertidige told3. 
(2) I Rådets forordning (EF) nr. 2381/95 bestemmes det, at Kommissionen efter et år 
fra datoen for foranstaltningernes indførelse skulle foretage en fornyet 
undersøgelse af dem, navnlig for at undersøge situationen på Fællesskabets 
marked for dinatriumcarbonat og situationen for brugerne af dinatriumcarbonat i 
Fællesskabet. 
(3) Der blev den 13. juli 1996 indgivet en anmodning om en midlertidig undersøgelse 
af de pågældende foranstaltninger i medfør af artikel 11, stk. 3, i forordning (EF) 
nr. 384/96 (i det følgende benævnt "grundforordningen") af fire amerikanske 
producenter/eksportører, nemlig FMC Corporation, General Chemicals (Soda 
Ash) Partners, North American Chemical Company og OCI Chemical 
Corporation ifølge Kommissionens meddelelse om anvendelse af gældende 
antidumpingforanstaltninger i Fællesskabet efter udvidelsen med Finland, Sverige 
og Østrig (95/C40/07)4. 
3 EFTnr. L 244 af 12.10.1995, s. 32. 
4 EFTnr. C 40 af 17.2.1995, s. 5. 
B. FORNYET UNDERSØGELSE 
(4) På baggrund af det ovenfor anførte besluttede Kommissionen på eget initiativ at 
indlede en midlertidig undersøgelse af de gældende antidumpingforanstaltninger 
vedrørende importen af dinatriumcarbonat med oprindelse i Amerikas Forenede 
Stater i medfør af artikel 11, stk. 3, i grundforordningen5. 
C. DEN AF UNDERSØGELSEN OMFATTEDE VARE OG SAMME VARE 
1. Den af undersøgelsen omfattede vare 
(5) Den af undersøgelsen omfattede vare er dinatriumcarbonat, hvis hovedkomponent 
er NA2C03 (vandfrit natriumcarbonat). Den henhører under KN-kode 2836 20 00. 
(6) Dinatriumcarbonat anvendes i første række inden for følgende industrier: glas, 
stål, kemikalier, vaske- og rensemidler, papir og træmasse, fødevarer og 
vandrensning. 
2. Samme vare 
(7) Det blev fastslået, at det dinatriumcarbonat, der blev fremstillet og solgt i 
Fællesskabet, og det i USA fremstillede og solgt dér og eksporteret til 
Fællesskabet var det samme med hensyn til deres væsentlige fysiske og tekniske 
kendetegn og deres potentielle anvendelsesformål. Alle disse varer blev derfor 
anset for at være samme vare efter artikel 1, stk. 4, i grundforordningen. 
5 EFTnr. C 253 af 31.8.1996, s. 23. 
D. DEFINITION AF EF-INDUSTRIEN 
(8) EF-industrien består af følgende producenter, der alle er medlemmer af Conseil 
européen des fédérations de l'industrie chimique (CEFIC), og som indgav klagen, 
og som samarbejdede under undersøgelsen: 
- Solvay Ôsterreich A.G. (A), 
- Solvay SA (B) 
- Akzo Chemicals BV (NL) 
- Solvay SA (F) 
- Rhône-Poulenc SA (F) 
- Matthes & Weber GmbH (D) 
- Solvay Alkali GmbH (D) 
- Sodawerk Stassfurt GmbH (D) 
- Solvay SA, Milano (I) 
- Solvay Portugal Productos Quimicos SA (P) 
- Solvay SA (ES) 
- Brunner Mond (UK) Ltd (UK) 
E. TILBAGETRÆKNING AF STØTTEN AF PROCEDUREN 
(9) Den 8. april 1997 trak fire producenter, der tegner sig for ca. 80% af den samlede 
produktion i Fællesskabet af dinatriumcarbonat, deres støtte af 
antidumpingproceduren og dermed også undersøgelsen tilbage af grunde, der kan 
tilskrives disse virksomheders særlige stilling på EF-markedet. To EF-
producenter, der tegner sig for ca. 20% af den samlede produktion i Fællesskabet 
fortsatte med at støtte proceduren og en fortsættelse af undersøgelsen. 
(10) Denne situation opstod på et tidspunkt, hvor undersøgelsen af dumping og skade 
ikke var helt afsluttet. 
F. ANALYSE 
(11) Rådet skønner, at en procedure på baggrund af bestemmelserne i artikel 3, stk. 1, 
4, stk. 1, og 5, stk. 4, i grundforordningen, skal afsluttes, når den ikke længere 
støttes af EF-producenter, hvis produktion taget under ét udgør en større del af 
den samlede produktion i Fællesskabet, medmindre en sådan afslutning ikke er i 
Fællesskabets interesse. Ifølge ovennævnte bestemmelser udgør denne større del 
25% af den samlede produktion i Fællesskabet af samme vare. 
(12) En producent har anført, at afslutningen af proceduren ikke var i Fællesskabets 
interesse, eftersom EF-erhvervsgrenen dermed ville være ubeskyttet mod 
sporadisk dumping fra amerikanske producenters side, som det skete i tidligere 
tid. Dette kunne få en negativ inflydelse på den økonomiske og finansielle 
situation og beskæftigelsessituationen i EF-erhvervsgrenen samt på de betydelige 
investeringer, der var foretaget. Det blev videre anført, at de gældende 
foranstaltninger i det mindste kun skulle suspenderes i ni måneder i 
overensstemmelse med artikel 14, stk. 4, i grundforordningen. 
(13) De argumenter, som den pågældende producent har fremført, kan sammefattes 
således, at en ikke betydelig del af EF-erhvervsgrenen ville blive påført skade, 
hvis proceduren blev afsluttet. Dette er dog alene ikke tilstrækkelig grund til at 
videreføre antidumpingproceduren på basis af artikel 3, stk. 1, 4, stk. 1, og 5, stk. 
4, i grundforordningen. Der blev ikke fremført særlige aspekter af Fællesskabets 
interesse som begrundelse for, at foranstaltningerne skulle videreføres, til trods 
for, at andre producenter havde trukket deres tilslutning tilbage. Hvad angår 
anmodningen om suspension af foranstaltningerne, blev der ikke fremført 
argumenter, som viste, at betingelserne i artikel 14, stk. 4, i grundforordningen 
skulle være opfyldt. Anmodningen om suspension kan derfor heller ikke 
imødekommes. 
G. KONKLUSIONER 
(14) Rådet ser derfor afslutningsvis ingen grund til at fortsætte proceduren. Forordning 
(EF) nr. 2381/95 om indførelse af antidumpingtold på importen af 
dinatriumcarbonat med oprindelse i Amerikas Forenede Stater bør derfor 
ophæves. 
(15) Kommissionen har underrettet de interesserede parter om, at den agtede at 
ophæve antidumpingforanstaltningerne vedrørende dinatriumcarbonat med 
oprindelse i Amerikas Forenede Stater, og disse parter har ikke fremført andre 
indsigelser end de i betragtning 12 og 13 anførte. 
UDSTEDT FØLGENDE FORORDNING: 
Artikel 1 
De antidumpingforanstaltninger, der er indført ved forordning (EF) nr. 2381/95 
vedrørende importen af dinatriumcarbonat henhørende under KN-kode 2836 20 
00 og med oprindelse i Amerikas Forenede Stater, ophæves. 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 

ISSN 0254-1459 
KOM(97) 496 endelig udg. 
DOKUMENTER 
DA 02 11 12 
Katalognummer : CB-CO-97-501-DA-C 
ISBN 92-78-25118-6 
Kontoret for De Europæiske Fællesskabers Officielle Publikationer 
L-2985 Luxembourg 
r